Á Norðurlandi hefur verið mikil kuldatíð síðustu mánuði og það frysti eina nótt í ágúst. Kuldinn hefur haft nokkur áhrif á kornrækt. Enn vona menn að hægt verði að uppskera en þá þarf sólin að láta sjá sig.
Sigurgeir B. Hreinsson, formaður Búnaðarsambands Eyjafjarðar, segir að ágústmánuður þurfi að vera sólríkur svo að hægt verði að uppskera í kornrækt, stöðuna tvísýna því ágúst þurfi að vera sólríkur í kornrækt en slíkt sé ekki í kortunum.
og líka af því það var ekkert sérstaklega snemma sáð í vor og frostið var það lítið að menn vonast nú til að þetta hafi sloppið sko.
Hjá Hermanni Inga Gunnarssyni, kornbónda í Eyjafirði, er ekki öll von úti enn um ágætissprettu. Hann segir að sólarleysi og kuldi í vor hafi orðið til þess að sáð var ning átti sér stað mánuði of seint.
þetta er búið að vera já verulega kalt, það er það sem hefur verið helsta vandamálið okkar er kuldinn og sérstaklega í vor þegar þetta var að fara af stað og það gerir það að verkum að þetta er mjög seint núna. Þetta skreið seint og var bara lengi að koma upp af því jarðvegurinn var mjög kaldur. Það náttúrulega snjóaði þarna um miðjan maí hjá okkur.
Hann segir líf kornbóndans alltaf blöndu af áhyggjum og bjartsýni og nú finni hann fyrir hvoru tveggja.
ef það kemur gott haust, sólríkt og hlýtt þá lítur hún bara vel út með uppskeru sko en það þarf allt að ganga upp úr þessu sko.
